ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**« \_\_\_\_\_\_ » \_\_\_\_\_\_\_\_\_\_\_\_\_ 2021 թվականի N \_\_\_\_ - Ն**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասը` Հայաստանի Հանրապետության կառավարությունը որոշում է.

1. «Հայաստանի Հանրապետության 2021 թվականի պետական բյուջեի մասին» օրենքի N 1 հավելվածի N2 աղյուսակում կատարել վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման NN 3, 4, 5, 9 և 9.1 հավելվածներում կատարել փոփոխություններ և լրացումներ` համաձայն NN 1, 2, 3, 4, 5 և 6 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ Ն. ՓԱՇԻՆՅԱՆ**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը**

Նախագծի նպատակն է` Հայաստանի Հանրապետության կառավարության 2020 թ. դեկտեմբերի 21-ի NN 2118-Լ և 2119-Լ որոշումներով հաստատված՝ «Աշխատանքային փորձի ձեռք բերման համար աջակցության» և «Վարձատրվող հասարակական աշխատանքների կազմակերպման» ծրագրերի միջոցով ապահովել Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում գտնվող Արցախի Հանրապետության գործազուրկ քաղաքացիների ժամանակավոր զբաղվածությունը, դրանով իսկ մեղմելով նրանց սոցիալական լարվածությունը:

Վերը նշված ծրագրերն իրականացնելու համար անհրաժեշտություն է առաջանում Հայաստանի Հանրապետության 2021 թ. պետական բյուջեում կատարել վերաբաշխում` Հայաստանի Հանրապետության կառավարության 2020 թ. դեկտեմբերի 30-ի N 2215-Ն որոշման մեջ՝ զբաղվածության ծրագրում (1088), փոփոխություններ և լրացումներ կատարելու միջոցով:

Առաջարկվող փոփոխությունները, որոնք ներկայացվում են կից աղյուսակներով, այլ աղբյուրներից լրացուցիչ գումարների ներգրավման անհրաժեշտություն չեն առաջացնում:

1. **Առաջարկվող փոփոխությունները.**

**1.** ՀՀ 2020 թ. պետական բյուջեի 10.05.01 «12015. Ռազմական դրությամբ պայմանավորված՝ Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում գտնվող Արցախի Հանրապետության գործազուրկ քաղաքացիների աշխատանքային փորձ ձեռք բերելու համար աջակցության տրամադրում»՝ **3 ամիս տևողությամբ, նոր 52 ծրագրի** իրականացումն ապահովելու համար անհրաժեշտ է **28,000.0 հազ. դրամ**:

Ծրագրի շրջանակներում վճարվում է՝

1) շահառուին ամսական աշխատավարձ` 100 հազ․ դրամի չափով, առանց աշխատավարձից հաշվարկվող եկամտային հարկի, դրոշմանիշային վճարի և օրենքով սահմանված դեպքերում` սոցիալական վճարի, և նրա աշխատանքից ազատման դեպքում վերջնահաշվարկի գումար.

2) գործատուին գումար` շահառուի աշխատավարձից և դրան հավասարեցված վճարներից հաշվարկվող եկամտային հարկը, դրոշմանիշային վճարը և օրենքով սահմանված դեպքերում` սոցիալական վճարը փոխհատուցելու համար.

3) գործատուի մոտ աշխատանքային փորձի ձեռքբերման գործընթացը կազմակերպող մասնագետին ամսական կտրվածքով վճարվում է գումար` 34.0 հազ. դրամի չափով:

Հաշվարկային մեկ ամսվա աշխատավարձը կազմում է՝ 136.242 հազ. դրամ, իսկ վերջնահաշվարկը՝ 27.736 հազ. դրամ։

Ընդամենը պահանջվող գումարը կազմում է **28,000.0 հազ. դրամ** ((3 ամիս x (136.242 հազ. դրամ + 34.0 հազ. դրամ) +27.736 հազ. դրամ)) x 52 ծրագիր):

**2.** ՀՀ 2021 թ. պետական բյուջեի 10.05.01 «12014. Ռազմական դրությամբ պայմանավորված՝ վարձատրվող հասարակական աշխատանքների կազմակերպման միջոցով՝ Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում գտնվող Արցախի Հանրապետության գործազուրկ քաղաքացիների ժամանակավոր զբաղվածության ապահովում» **նոր 26 ծրագրի** կատարումն ապահովելու համար, որտեղ կընդկրկվեն շուրջ 160 շահառու, անհրաժեշտ է **52,000.0 հազ. դրամ**:

2021 թ. վարձատրվող հասարակական աշխատանքների մեկ ծրագրի արժեքը նախատեսվում է 2000.0 հազ. դրամ: Ընդամենը պահանջվող գումարը կազմում է՝ **52,000.0 հազ. դրամ** (26 ծրագիր x 2000.0 հազ․):

**3**. Վերը նշված գումարները հնարավոր է ապահովել ՀՀ 2021 թ. պետական բյուջեի 10.05.01 «12005. Աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման տրամադրում» ծրագրից (այսուհետ՝ ծրագիր)՝ **80,000.0 հազ. դրամ** գումարով՝ 400 ծրագրի պակասեցմամբ, որտեղ մեր կանխատեսումներով մինչև տարեվերջ կառաջանան տնտեսումներ:

Հայաստանի Հանրապետության 2021 թվականի պետական բյուջեով ծրագրին հատկացվել է 207,500.0 հազ. դրամ՝ 1000 ծրագիր իրականացնելու համար:

2019 թ. ծրագրում ընդգրկվել է ընդամենը 770 շահառու: Պայմանավորված COVID-19 համավարակով, ինպես նաև Ադրբեջանի կողմից սանձազերծված պատերազմով՝ 2020 թ. ցուցանիշն ավելի է նվազել՝ կազմելով 526 ծրագիր: Հաշվի առնելով նաև այն հանգամանքը, որ 2021 թ. համավարակի տարածումը ունենալու է շարունակական բնույթ, կանխատեսվում է, որ սույն ծրագիրը դարձյալ կթերակատարվի շուրջ 400 ծրագրով:

Հաշվի առնելով վերև նշվածը, նախատեսվում է ծրագրին հատկացված 207,500.0 հազ. դրամից՝ 400 ծրագրի պակասեցմամբ, **80,000.0 հազ. դրամը** տրամադրել Հայաստանի Հանրապետությունում գտնվող Արցախի Հանրապետության գործազուրկ քաղաքացիների զբաղվածության ապահովմանն ուղղված 2 նոր ծրագրերի իրականացմանը:

**3. Տվյալ բնագավառում իրականացվող քաղաքականությունը**

Զբաղվածության պետական քաղաքականության նպատակը կայուն զբաղվածության ապահովմանը միտված պայմանների ստեղծումն է, որն իրականացվում է տնտեսության պետական կարգավորման և բնակչության սոցիալական պաշտպանության միջոցով, անհրաժեշտ քանակով և որակով աշխատուժի պահանջարկի բավարարման և առկա աշխատուժի առաջարկի արդյունավետ իրացման ապահովումն է, որը պետք է դիտվի տնտեսական կայուն զարգացման հիմնական պայմաններից մեկը:

**4. Կարգավորման նպատակը և բնույթը**

Նպատակ է հետապնդվում նվազեցնել գործազրկության մակարդակը, ապահովել կայուն և ժամանակավոր զբաղվածությունը:

**5. Նախագծի մշակման գործընթացում ներգրավված ինստիտուտները և անձինք**

Սույն որոշման նախագծի մշակման գործընթացում ներգրավվել են Նախարարության աշխատակազմի ֆինանսական և հաշվապահական հաշվառման վարչության, ինչպես նաև զբաղվածության պետական գործակալության համապատասխան մասնագետները:

**6. Ակնկալվող արդյունքը**

Նախագծի ընդունմամբ ակնկալվում է Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում գտնվող Արցախի Հանրապետության գործազուրկ քաղաքացիների ժամանակավոր զբաղվածության ապահովման համար հնարավորությունների ստեղծում և աշխատանքային փորձ ձեռք բերելու համար պայմանների ապահովում։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԸՆԴՈՒՆՎԵԼԻՔ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության 2021 թվականի պետական բյուջեում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման ընդունման կապակցությամբ այլ նորմատիվ իրավական ակտեր ընդունելու անհրաժեշտություն չկա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2021 թվականի պետական բյուջեում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման ընդունման կապակցությամբ պետական կամ տեղական ինքնակառավարման բյուջեում եկամուտների և ծախսերի ավելացում կամ նվազեցում չի նախատեսվում: